《上巳游金明池》
宋代·王直方

游丝堕絮惹行人，酒肆歌楼驻画轮。凤管遏回云冉冉，龙舟冲破浪粼粼。

日斜黄伞归驰道，风约青帘认别津。朝野欢娱真有象，壶中要看四时春。

作者简介：（1069—1109）汴州人，字立之，号归叟。以荫补承奉郎。平生无他嗜好，唯昼夜读书，手自传录。尝监怀州酒税，寻易冀州籴官，仅数月，投劾归。居城隅小园，啸傲自适。有《王直方诗话》及《归叟集》。